Document ID: 32010R0826

REGULAMENTUL (UE) NR. 826/2010 AL COMISIEI
din 20 septembrie 2010
de derogare de la Regulamentul (UE) nr. 1272/2009 în ceea ce privește achiziționarea și vânzarea untului și a laptelui praf degresat
COMISIA EUROPEANĂ,
având în vedere Tratatul privind funcționarea Uniunii Europene,
având în vedere Regulamentul (CE) nr. 1234/2007 al Consiliului din 22 octombrie 2007 de instituire a unei organizări comune a piețelor agricole și privind dispoziții specifice referitoare la anumite produse agricole (Regulamentul unic OCP) (1), în special articolul 43 literele (f) și (j) coroborat cu articolul 4,
întrucât:
(1)
În temeiul articolului 4 alineatul (1) litera (b) din Regulamentul (CE) nr. 884/2006 al Comisiei din 21 iunie 2006 de stabilire a normelor de aplicare a Regulamentului (CE) nr. 1290/2005 al Consiliului privind finanțarea din Fondul european de garantare agricolă (FEGA) a măsurilor de intervenție sub forma depozitării publice și contabilizarea operațiunilor de depozitare publică de către agențiile plătitoare ale statelor membre (2), FEGA finanțează cheltuielile pentru operațiunile fizice prevăzute în anexa V la regulamentul menționat pe baza unor sume standard, cu condiția ca respectivele cheltuieli să nu fi fost stabilite de legislația agricolă sectorială aplicabilă.
(2)
Sumele standard stabilite și comunicate statelor membre pentru 2010 au fost calculate pe baza normelor aplicabile înainte de 1 martie 2010. De la acea dată au devenit aplicabile în sectorul lactatelor normele privind achiziționarea și vânzarea produselor prin și din intervenție, inclusiv costurile care revin agențiilor de intervenție și operatorilor, stabilite de Regulamentul (UE) nr. 1272/2009 al Comisiei din 11 decembrie 2009 de stabilire a normelor de punere în aplicare a Regulamentului (CE) nr. 1234/2007 al Consiliului cu privire la achiziționarea și vânzarea produselor agricole în cadrul schemei de intervenție publică (3).
(3)
Pentru a ține seama de această situație în privința vânzărilor, Regulamentul (UE) nr. 569/2010 al Comisiei (4) a introdus o derogare de la Regulamentul (UE) nr. 1272/2009 în ceea ce privește normele relevante pentru vânzarea la licitație a untului și a laptelui praf degresat pentru ofertele depuse până la 21 septembrie 2010, ora 11.00 (ora Bruxelles-ului).
(4)
Pentru a asigura calcularea armonizată a sumelor standard, este necesar să se dea statelor membre timpul de care au nevoie ca să stabilească costurile aferente încărcării/descărcării și să le comunice Comisiei. În plus, este necesar să se examineze în continuare și să se finalizeze aplicarea uniformă a normelor privind costurile care revin agențiilor de intervenție și operatorilor în cadrul achiziționării și vânzării de unt și lapte praf degresat prin și din intervenție. Din cauza termenelor fixate și a cerințelor procedurale, aceste elemente suplimentare nu vor fi disponibile la timp pentru a putea fi luate în calcul la stabilirea sumelor standard pentru exercițiul contabil 2011. Prin urmare, este necesar să se prevadă derogarea de la Regulamentul (UE) nr. 1272/2009 până la sfârșitul exercițiului contabil 2011.
(5)
Pentru a acționa rapid și a asigura aplicarea fără întrerupere a derogării de la Regulamentul (UE) nr. 1272/2009 până la sfârșitul exercițiului contabil 2011, prezentul regulament ar trebui să intre în vigoare la data publicării.
(6)
Măsurile prevăzute de prezentul regulament sunt conforme cu avizul Comitetului de gestionare a organizării comune a piețelor agricole,
ADOPTĂ PREZENTUL REGULAMENT:
Articolul 1
(1) Prin derogare de la articolul 28 alineatul (3) al treilea paragraf din Regulamentul (UE) nr. 1272/2009, costurile generate de descărcarea untului și a laptelui praf degresat la platforma de încărcare a spațiului de depozitare sunt suportate de agenția de plăți.
(2) Prin derogare de la articolul 42 alineatul (1) litera (e) din Regulamentul (UE) nr. 1272/2009, prețul în euro se ofertează pentru produsul livrat pe paleți la platforma de încărcare a depozitului sau, dacă este cazul, livrat pe paleți încărcați în mijlocul de transport, dacă este vorba de un camion sau de un vagon de cale ferată.
(3) Prin derogare de la articolul 52 alineatul (1) din Regulamentul (UE) nr. 1272/2009, produsul este pus la dispoziția operatorilor pe paleți la platforma de încărcare a depozitului sau, dacă este cazul, pe paleți încărcați în mijlocul de transport, dacă este vorba de un camion sau de un vagon de cale ferată.
(4) Prin derogare de la articolul 52 alineatul (3) din Regulamentul (UE) nr. 1272/2009, costurile pentru deplasarea produselor până la platforma de încărcare sau, după caz, la bordul mijlocului de transport sunt suportate de agenția de plăți, iar eventualele costuri de stivuire sau de descărcare de pe paleți sunt suportate de cumpărător.
Articolul 2
Prezentul regulament intră în vigoare la data publicării în Jurnalul Oficial al Uniunii Europene.
Articolul 1 alineatele (2), (3) și (4) se aplică invitațiilor individuale de participare la procedurile de licitație pentru unt și lapte praf degresat deschise în conformitate cu articolul 40 din Regulamentul (UE) nr. 1272/2009, pentru ofertele depuse în perioada de la 21 septembrie 2010, ora 11.00 (ora Bruxelles-ului) până la 20 septembrie 2011, ora 11.00 (ora Bruxelles-ului).
Prezentul regulament expiră la 30 septembrie 2011.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 20 septembrie 2010.

Labels: 3
17